
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595





Р Е Ш Е Н И Е
№  РС-484-18-083



Днес, 20.11.2019 година, в град София, Комисията за противодействие на корупцията и за отнемане на незаконно придобитото имущество, в състав:

Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


У С Т А Н О В И:


Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал с рег. № ЦУ01/С-484/12.10.2018 г.
Сигналът е насочен против Георги Н. Ангелски – общински съветник в Общински съвет – П. (ОбС-П.).
С подадения сигнал се твърди, че докато е общински съветник в Общински съвет – П., Георги Ангелски е назначен на длъжност „заместник-управител“ на търговско дружество с общинско участие „**********“ ООД, с трудов договор 
№ 366/23.10.2017 г. Твърди се също така, че на проведено на 15.12.2017 г. заседание на Общински съвет – П., по т. 14 от дневния ред „Одобряване на план-сметка за разходите за сметосъбиране, сметоизвозване, депониране и поддържане на чистотата на териториите за обществено ползване за 2018 г.“, Ангелски е гласувал „за“ приемане на направеното предложение, както и, че същият може да е гласувал и във връзка с приемане на решенията на общинския съвет относно бюджета на Община П. за 2017 и 2018 година, с които се предвижда отпускане на средства за търговско дружество „**********“ ООД.
Към сигнала са приложени: Уведомление от К. С. – общински съветник в ОбС-П.; Постановление за отказ от образуване на наказателно производство на Окръжна прокуратура – Б.; извадка от Търговски регистър и извадка по т. 14 от дневния ред на заседание на Общински съвет – П..
От Председателя на Постоянната комисия по конфликт на интереси при ОбС-П. са изискани и получени заверени копия на доказателства относно служебното качество на Георги Н. Ангелски, а именно: подписаната от лицето клетвена декларация и подадените от същия декларации по чл. 12 от ЗПУКИ (отм.), както и на доказателства относно изнесените в сигнала твърдения: Предложение от Д. Б. – кмет на Община П. с рег. № ОС-17-785/08.12.2017 г. по описа на ОбС-П.; препис-извлечение от Протокол от проведено заседание на ОбС-П. № 28/15.12.2017 г.; писмо от „**********“ ООД с рег. № ОС-17-645/30.10.2017 г. по описа на ОбС-П.; Протокол № 28/15.12.2017 г. и Решение № 768/15.12.2017 г. на ОбС-П.; Протокол от проведено заседание на ОбС-П.  
№ 29/31.01.2018 г.; Решение № 790/31.01.2018 г.; Протокол от проведено заседание на ОбС-П. № 30/22.03.2018 г.; Решение № 815 /22.03.2018 г. на ОбС-П.; Становища на постоянните комисии при ОбС-П. във връзка с приемане на Бюджет 2018 г. на Община П.; Предложение от Д. Б. – кмет на Община П. с рег. № ОС-18-132/14.03.2018 г. по описа на ОбС-П.; писмо от „**********“ ООД с рег. № 92-00-819/12.03.2918 г. по описа на ОбС-П.; препис-извлечение от Протокол № 19/10.02.2019 г. и Решение № 476/10.02.2017 г. на ОбС-П. и Протокол от проведено заседание на ОбС-П.  № 19/10.02.2017 г. на ОбС-П..
От управителя на „**********“ ООД са изискани и получени следните доказателства относно назначаването на Георги Н. Ангелски за „заместник-управител“ на дружеството: Трудов договор № 366/23.10.2017 г.; допълнително споразумение към трудовия договор от 01.01.2018 г.; длъжностна характеристика за заеманата от лицето длъжност; предизвестие за прекратяване на трудовия договор; Заповед № 83/01.10.2018 г. за прекратяване на трудовия договор, сключен с лицето и справка за приети и отхвърлени уведомления по чл. 62, ал. 5 от Кодекса на труда с рег. № 01388183064703/02.10.2018 г.
Комисията служебно е извършила справки в Търговски регистър, НОИ и на сайта на Общинска избирателна комисия – П..

При така извършената проверка, Комисията за противодействие на корупцията 
и за отнемане на незаконно придобитото имущество 
установи следното от фактическа страна:

Сигналът е подаден от надлежно идентифицирано лице, с посочени имена и адрес за кореспонденция, като същият е подписан. 
Георги Н. Ангелски с ЕГН ********** е избран за общински съветник в Общински съвет – П., видно от Решение № 245-МИ/27.10.2015 г. на Общинската избирателна комисия – П., като е положил клетва на 12.11.2015 г. В качеството си на общински съветник, същият е подал декларации по чл. 12, т. 1 и т. 2 от ЗПУКИ (отм.).
В подадените от Георги Ангелски декларации по чл. 12 от ЗПУКИ (отм.) - рег. № ОС-Д-3/ 17.11.2015 г. по описа на ОбС-П., същият не е посочил наличие на несъвместимост със заеманата от него длъжност, не е декларирал участие в капитала и/или управлението на търговски дружества, нито наличие на частен интерес към дейността на свързани с него по смисъла на  § 1, т. 1 от ДР на ЗПУКИ (отм.) лица.
Георги Н. Ангелски е член на Постоянната комисия по „Териториално и селищно устройство, транспорт и екология“ при Общински съвет – П..
От извършените в Търговски регистър справки по партидата на „**********“ ООД с ЕИК ********** е видно, че дружеството е с общинско участие в капитала, като съдружници в същото са: „**********“ ЕООД, ЕИК **********  и Община П.. Дружеството се управлява от А. К. О. с ЕГН **********.
От извършените в Търговски регистър справки по партидата на „**********“ ЕООД, ЕИК ********** е видно, че управител и едноличен собственик на капитала е А. К. О..
С Трудов договор № 366/23.10.2017 г., сключен между А. К. О., в качеството му на управител на „**********“ ООД и Георги Н. Ангелски, същият е назначен на длъжност „заместник-управител“ на търговско дружество „**********“ ООД и е постъпил на работа на 23.10.2017 г. Със Заповед № 83/01.10.2018 г., на основание чл. 328, ал. 1, т. 12 от Кодекса на труда, трудовото правоотношение на Ангелски е прекратено поради обективна невъзможност за изпълнение на трудовия договор от страна на работодателя, считано от 01.10.2018 г. 
Видно от извършените в НОИ справки, Георги Н. Ангелски е осигуряван като служител по трудово правоотношение в търговско дружество „**********“ ООД, в периода м. октомври 2017 г. – м. септември 2018 г.

С Предложение с рег. № ОС-17-785/08.12.2017 г. по описа на ОбС-П. от Д. Б. – кмет на Община П., същият предлага, на основание чл. 66, ал. 1 от Закона за местните данъци и такси (ЗМДТ) и чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), Общинският съвет да вземе решение и да одобри План – сметка за разходите за сметосъбиране, сметоизвозване, депониране и поддържане на чистотата на териториите за обществено ползване за 2018 г. на територията на Община П., на обща стойност 2 394 380,00 (два милиона триста деветдесет и четири хиляди триста и осемдесет) лева с включен ДДС. В предложението изрично е посочено, че  услугата „Сметосъбиране, сметоизвозване, метене и миене на улици, тротоари, площади и други места за обществено ползване в населените места в Община П.“ се извършва от  „**********“ ООД по силата на Договор от 07.09.2015 г., а услугата по експлоатация на Регионално депо за неопасни и инертни отпадъци се извършва от КОНСОРЦИУМ „**********“, съгласно Договор за строителство и експлоатация на площадка за санитарно депониране на твърди битови отпадъци от 12.11.2001 г.
Предложението е разгледано на заседание на Постоянната комисия по „Бюджет, приватизация и следприватизационен контрол“ при Общински съвет – П. на 08.12.2017 г., като същата е направила предложение до Общински съвет – П. за одобряване на План – сметка за разходите за сметосъбиране, сметоизвозване, депониране и поддържане на чистотата на териториите за обществено ползване за 2018 г. на територията на Община П..
На проведено заседание на Общински съвет – П., обективирано в т. 14 от дневния ред по Протокол № 28 от 15.12.2017 г. Общинският съвет е разгледал направеното от кмета на Община П. предложение с рег. № ОС-17-785/08.12.2017 г. и на основание чл. 66, ал. 1 от ЗМДТ и чл. 21, ал. 1, т. 23 и ал. 2 от ЗМСМА е приел Решение № 768/15.12.2017 г., с което е одобрил План – сметка за разходите за сметосъбиране, сметоизвозване, депониране и поддържане на чистотата на териториите за обществено ползване за 2018 г. на територията на Община П., съгласно приложение.
Решението е прието с  21 гласа – „за“, 5 гласа – „против“ и 0 гласа – „въздържал се“. Видно от представената извадка от поименно гласувалите общински съветници, Георги Н. Ангелски е гласувал „за“ направеното предложение.

С Предложение с рег. № 92-00-79/10.01.2017 г. до Общински съвет – П. относно: Приемане на бюджета на Община П. за 2017 г., на основание чл. 52, ал. 1 и чл. 21, ал. 1, т. 6, във вр. с чл. 27, ал. 4 и ал. 5 от ЗМСМА, чл. 94, ал. 2 и ал. 3 и чл. 39 от ЗПФ, във връзка с разпоредбите на Закона за Държавния бюджет на Република България за 2017 г., ПМС № 374 от 22.12.2016 г. за изпълнението на ДБРБ за 2017 г. и Наредба за условията и реда за съставяне на бюджетната прогноза за местните дейности за следващите три години и за съставяне, изпълнение и отчитане на бюджета на Община П., кметът на Община П. е предложил на Общинския съвет  да приеме разработката на бюджета по приходи и разходи за 2017 г.
Предложението е разгледано на заседание на Постоянната комисия по „БПСК“ при Общински съвет – П. на 03.02.2017 г., като същата е приела предложението от кмета на общината в рамките на Бюджета за 2017 г., като е дала съгласие за завишаването му в приходната част с 50 000 лв.
На проведено заседание на Общински съвет – П., обективирано в т. 2 от дневния ред по Протокол № 19 от 10.02.2017 г. Общинският съвет е разгледал направеното от кмета на Община П. предложение с рег. № 92-00-79/10.01.2017 г. и на основание чл. 52, ал. 1 и чл. 21, ал. 1, т. 6, във вр. с чл. 27, ал. 4 и ал. 5 от ЗМСМА, чл. 94, ал. 2 и ал. 3 и чл. 39 от ЗПФ, във връзка с разпоредбите на Закона за Държавния бюджет на Република България за 2017 г., ПМС № 374 от 22.12.2016 г. за изпълнението на ДБРБ за 2017 г. и Наредба за условията и реда за съставяне на бюджетната прогноза за местните дейности за следващите три години и за съставяне, изпълнение и отчитане на бюджета на Община П. е приел Решение № 476/10.02.2017 г., с което е приел приходите и разходите по бюджета за 2017 г.
Решението е прието с  21 гласа – „за“, 8 глас – „против“ и 0 гласа – „въздържал се“. Видно от представената извадка от поименно гласувалите общински съветници, Георги Н. Ангелски е гласувал „за“ приемането на бюджета.

С Предложение с рег. № 92-00-195/15.01.2018 г. до Общински съвет – П. относно: Приемане на бюджета на Община П. за 2018 г., на основание чл. 52, ал. 1 и чл. 21, ал. 1, т. 6, във вр. с чл. 27, ал. 4 и ал. 5 от ЗМСМА, чл. 94, ал. 2 и ал. 3 и чл. 39 от ЗПФ, във връзка с разпоредбите на Закона за Държавния бюджет на Република България за 2018 г. и Наредба за условията и реда за съставяне на бюджетната прогноза за местните дейности за следващите три години и за съставяне, изпълнение и отчитане на бюджета на Община П., кметът на Община П. е предложил на Общинският съвет  да приеме разработката на бюджета по приходи и разходи за 2018 г. В т. 8 „Чистота“, д-т 623 от Раздел VI „Жилищно строителство, БКС, опазване на околната среда“ от разработката на бюджета за 2018 г. са предвидени разходи в размер на 1 391 950 (един милион триста деветдесет и една хиляди и деветстотин и петдесет) лв.
Предложението е разгледано на заседание на Постоянната комисия по „ТСУ, транспорт и екология“ при Общински съвет – П. на 23.01.2018 г., като същата е приела предложението от кмета на общината в рамките на Бюджета за 2018 г., като е направила и предложения за допълването му. Георги Н. Ангелски е член на ПК по „Териториално и селищно устройство, транспорт и екология“ при Общински съвет – П. и в качеството си на такъв е гласувал „ЗА“ приемане на предложението на кмета на Община П., свързани с рамката на Бюджета за 2018 г.
На проведено заседание на Общински съвет – П., обективирано в т. 2 от дневния ред по Протокол № 29 от 31.01.2018 г. Общинският съвет е разгледал направеното от кмета на Община П. предложение с рег. № 92-00-195/15.01.2018 г. и на основание чл. 52, ал. 1 и чл. 21, ал. 1, т. 6, във вр. с чл. 27, ал. 4 и ал. 5 от ЗМСМА, чл. 94, ал. 2 и ал. 3 и чл. 39 от ЗПФ, във връзка с разпоредбите на Закона за Държавния бюджет на Република България за 2018 г. и Наредба за условията и реда за съставяне на бюджетната прогноза за местните дейности за следващите три години и за съставяне, изпълнение и отчитане на бюджета на Община П. е приел Решение № 790/31.01.2018 г., с което е приел приходите и разходите по бюджета за 2018 г.
Решението е прието с  27 гласа – „за“, 1 глас – „против“ и 1 гласа – „въздържал се“. Видно от представената извадка от поименно гласувалите общински съветници, Георги Н. Ангелски е гласувал „за“ приемането на бюджета.

При така установената фактическа обстановка, Комисията за противодействие на корупцията и за отнемане на незаконно придобитото имущество
стигна до следните правни изводи:

За да е осъществен конфликт на интереси по смисъла на чл.2 от ЗПУКИ (отм.)  и чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.2 от ЗПУКИ (отм.), респективно в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Георги Н. Ангелски, в качеството си на общински съветник до 23.01.2018 г., когато влиза в сила ЗПКОНПИ е бил лице, заемало публична длъжност по смисъла на чл. 3, т. 9 от ЗПУКИ (отм.), а след тази дата и до настоящия момент е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
С оглед горното КПКОНПИ е компетентна да разгледа подадения сигнал.
В хода на производството не се установи Георги Н. Ангелски да е управител, съдружник, както и едноличен собственик на капитала на „**********“ ООД, а също така и на „**********“ ЕООД, което от своя страна налага извода за липса на свързаност по смисъла на § 1, т. 1 от ДР на ЗПУКИ (отм.), както и по смисъла на § 1, т. 15, б. “б“ от ДР на ЗПКОНПИ с дружествата.
Въпреки наличието на трудово правоотношение между общинския съветник и дружеството „**********“ ООД от 23.10.2017 г. до 01.10.2018 г., когато същото е било прекратено, не се установи да са налице икономически зависимости между дружеството и Георги Ангелски, водещи до обоснован извод за наличие на частен интерес, който да поражда основателни съмнения в неговата безпристрастност и обективност при изпълнение на служебните му задължения по отношение на търговското дружество. 
Видно от събраните по преписката доказателства, услугата „Сметосъбиране, сметоизвозване, метене и миене на улици, тротоари, площади и други места за обществено ползване в населените места в Община П.“ се извършва от  „**********“ ООД по силата на Договор от 07.09.2015 г., т.е. преди датата на назначаване на Ангелски в дружеството.
Конфликтът на интереси предполага упражнени правомощия по служба от лицето, заемащо публична длъжност и наличието на частен интерес, както и съпътстващата го облага, като тези обстоятелства трябва да бъдат установени по несъмнен начин към момента на извършване на преценката за извършено нарушение на разпоредбите на Глава II от ЗПУКИ (отм.), респективно за извършено нарушение на разпоредбите на Глава VIII, Раздел II от ЗПКОНПИ.
В правомощие на Общинския съвет, съгласно разпоредбата на чл. 21, ал. 1, т. 19 от ЗМСМА е обсъждането и приемането на решения по предложения на кметове на райони и кметства по въпроси от своята компетентност, а съгласно чл. 33, ал. 1, т. 3 общинският съветник има право да участва в обсъждането и решаването на всички въпроси от компетентността на съвета.
В хода на производството се установи, че Георги Н. Ангелски, в качеството си на общински съветник в Общински съвет – П. е упражнил правомощията си на общински съветник, произтичащи от разпоредбата на чл. 21, ал. 1, т. 19 от ЗМСМА при гласуването и приемането на Решение № 768/15.12.2017 г. по Протокол № 28 от 15.12.2017 г. на Общински съвет – П., с което е одобрен План – сметка за разходите за сметосъбиране, сметоизвозване, депониране и поддържане на чистотата на териториите за обществено ползване за 2018 г. на територията на Община П..
Упражненото правомощие от страна на Георги Н. Ангелски, в качеството му на общински съветник при гласуване на Решение № 768/15.12.2017 г. по Протокол № 28 от 15.12.2017 г. на Общински съвет – П. не е в негов личен интерес, с оглед на обстоятелството, че същият не е свързано лице с дружеството „**********“ ООД, на което е възложена дейността по сметосъбиране и сметоизвозване на територията на Община П..
 Предвид изложеното, се налага извода, че при гласуването на Решение 768/15.12.2017 г. по Протокол № 28 от 15.12.2017 г. на Общински съвет – П. са налице два от елементите на състава на конфликт на интереси по чл. 2 от ЗПУКИ(отм.), съответно по чл. 52 от ЗПКОНПИ, а именно: лице, заемало публична длъжност, респективно лице, заемащо висша публична длъжност и упражнени от него правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията  по служба от страна на Георги Н. Ангелски.
Липсата на частен интерес на лицето, заемало публична длъжност при упражняването на правомощията или задълженията му по служба по конкретен повод, изключва наличието на нарушение на разпоредбите на Глава втора от ЗПУКИ (отм.), съответно на Глава VIII, Раздел II от ЗПКОНПИ от страна на Георги Н. Ангелски, в качеството му на лице, заемало публична длъжност по смисъла на чл. 3, т. 9 от ЗПУКИ (отм.), при гласуването на Решение 768/15.12.2017 г. по Протокол № 28 от 15.12.2017 г. на Общински съвет – П..
В правомощие на Общинския съвет, съгласно разпоредбата на чл. 21, ал. 1, т. 6 от ЗМСМА е приемането и изменението на годишния бюджет на общината, осъществява контрол и приема отчета за изпълнението му, а съгласно чл. 33, ал. 1, т. 3 общинският съветник има право да участва в обсъждането и решаването на всички въпроси от компетентността на съвета.

В хода на производството се установи, че Георги Н. Ангелски, в качеството му на общински съветник в Общински съвет – П. е упражнил правомощията си на общински съветник, произтичащи от разпоредбата на чл. 21, ал. 1, т. 6 от ЗМСМА при гласуването и приемането на Решение 476/10.02.2017 г. по Протокол № 19 от 10.02.2017 г. на Общински съвет – П. за приемането на бюджета на Община П. за 2017 г., при гласуването на 23.01.2018 г. в ПК по „Териториално и селищно устройство, транспорт и екология“ при Общински съвет – П. за приемането на предложението на кмета на Община П. за бюджета на Община П. за 2018 г., както и при гласуването и приемането на Решение № 790/31.01.2018 г. по Протокол № 29 от 31.01.2018 г. за приемането на бюджета на Община П. за 2018 г.
Упражнените правомощия от страна на Георги Н. Ангелски, в качеството му на общински съветник при гласуване на Решение 476/10.02.2017 г. по Протокол № 19 от 10.02.2017 г. и на Решение № 790/31.01.2018 г. по Протокол № 29 от 31.01.2018 г. на Общински съвет – П. не е в негов личен интерес, а в интерес на общинската администрация, с оглед на изпълнението на дейността й. С така приетите решения на Общински съвет – П. се определя приходната и разходната част по бюджета на общината, за съответната календарна година и касае финансовата рамка на дейностите на територията на Община П..
Предвид изложеното, се налага извода, че при гласуването на Решение № 8 по Протокол № 2/2017-19 от 26.01.2017 г. и на Решение № 3 по Протокол № 1/2018-19 от 25.01.2018 г. на Общински съвет – П. са налице два от елементите на състава на конфликт на интереси по чл. 2 от ЗПУКИ(отм.), съответно по чл. 52 от ЗПКОНПИ, а именно: лице, заемащо публична длъжност, респективно лице, заемащо висша публична длъжност и упражнени от него правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията  по служба от страна на Георги Н. Ангелски.
Липсата на частен интерес на лицето, заемало публична длъжност, съответно заемащо висша публична длъжност при упражняването на правомощията или задълженията му по служба по конкретен повод, изключва наличието на нарушение на разпоредбите на Глава втора от ЗПУКИ (отм.), съответно на Глава VIII, Раздел II от ЗПКОНПИ от страна на Георги Н. Ангелски, в качеството му на лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение четвърто от ЗПКОНПИ, при гласуването на Решение № 8 по Протокол № 2/2017-19 от 26.01.2017 г. и на Решение № 3 по Протокол № 1/2018-19 от 25.01.2018 г. на Общински съвет – П..

Предвид горното, Комисията за противодействие на корупцията и за отнемане на незаконно придобито имущество, на основание чл. 74, ал. 1 и ал. 2 от ЗПКОНПИ,

РЕШИ:

НЕ УСТАНОВЯВА конфликт на интереси по отношение на Георги Н. Ангелски с ЕГН **********, в качеството му на лице, заемащо публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ във връзка с гласуването на Решение № 768/15.12.2017 г. по Протокол № 28 от 15.12.2017 г. на Общински съвет – П., с което е одобрен План – сметка за разходите за сметосъбиране, сметоизвозване, депониране и поддържане на чистотата на териториите за обществено ползване за 2018 г. на територията на Община П., поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.).

НЕ УСТАНОВЯВА конфликт на интереси по отношение на Георги Н. Ангелски с ЕГН **********, в качеството му на лице, заемащо публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на Решение № 476/10.02.2017 г. по Протокол № 19 от 10.02.2017 г. на Общински съвет – П. за приемането на бюджета на Община П. за 2017 г., поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.).

НЕ УСТАНОВЯВА конфликт на интереси по отношение на Георги Н. Ангелски с ЕГН **********, в качеството му на лице, заемащо публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на 23.01.2018 г. в ПК по „Териториално и селищно устройство, транспорт и екология“ при Общински съвет – П. за приемането на предложението на кмета на Община П. за бюджета на Община П. за 2018 г., поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.), респективно § 1, т. 15, б.“а“ от ДР на ЗПКОНПИ.

НЕ УСТАНОВЯВА конфликт на интереси по отношение на Георги Н. Ангелски с ЕГН **********, в качеството му на лице, заемащо публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на Решение № 790/31.01.2018 г. по Протокол № 29 от 31.01.2018 г. за приемането на бюджета на Община П. за 2018 г., поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.), респективно по § 1, т. 15, б.“а“ от ДР на ЗПКОНПИ.

Препис от решението да се изпрати на Окръжна прокуратура С., с оглед преценка за реализиране на правомощията й по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.

КОМИСИЯ:

Заместник - председател:………………/Антон Славчев/

Член:………………………………../Антоанета Цонкова/

Член:…………………………………..../ Пламен Йоцов /

Член:…………………………………..../Силвия Къдрева/

